CELEX: 52013PC0046
Language: mt
Date: 2013-02-05
Title: Proposta għal DIRETTIVA TAL-KUNSILL li temenda d-Direttiva 98/8/KE tal-Parlament Ewropew u tal-Kunsill biex tinkludi t-trab taċ-ċifċiegħa tal-qamħirrum bħala sustanza attiva fl-Annessi I u IA tagħha

|
			
		
		
		52013PC0046
		
			Proposta għal DIRETTIVA TAL-KUNSILL li temenda d-Direttiva 98/8/KE tal-Parlament Ewropew u tal-Kunsill biex tinkludi t-trab taċ-ċifċiegħa tal-qamħirrum bħala sustanza attiva fl-Annessi I u IA tagħha /* COM/2013/046 final - 2013/0026 (NLE) */
			
				
		
		
			
			   	MEMORANDUM TA’ SPJEGAZZJONI
Skont
id-Direttiva 98/8/KE tal-Parlament Ewropew u tal-Kunsill
tas-16 ta' Frar 1998[1]
dwar it-tqegħid fis-suq tal-prodotti bijoċidali, għandu
jitwettaq programm ta' ħidma dwar l-analiżi tas-sustanzi attivi
kollha li jinsabu fil-prodotti bijoċidali li diġà kienu jinsabu
fis-suq fl-14 ta' Mejju 2000 (sustanzi attivi eżistenti).
It-trab taċ-ċifċiegħa tal-qamħirrum ġie
identifikat bħala sustanza attiva eżistenti u evalwat fil-kuntest ta'
dak il-programm ta' ħidma.
Skont it-tieni subparagrafu
tal-Artikolu 16(2) tad-Direttiva 98/8/KE, jista' jiġi
deċiż permezz tal-proċedura regolatorja bi skrutinju msemmija
fl-Artikolu 28(4) tad-Direttiva li sustanza attiva eżistenti
għandha tiddaħħal fl-Anness I għad-Direttiva.
Fil-fehma tal-Kummissjoni, il-konklużjonijiet tal-evalwazzjoni tat-trab
taċ-ċifċiegħa tal-qamħirrum huma li l-kundizzjonijiet
għall-inklużjoni tas-sustanza kemm fl-Anness I kif ukoll
fl-Anness IA għall-użu fil-prodotti tat-tip 14,
ir-rodentiċidi, kif definiti fl-Anness V għad-Direttiva,
jiġu sodisfatti f'ċerti kundizzjonijiet. Għalhekk,
il-Kummissjoni ressqet abbozz ta’ Direttiva għall-vot fil-Kumitat
stabbilit skont l-Artikolu 28(1) tad-Direttiva 98/8/KE. Il-Kumitat ma
tax opinjoni favorevoli dwar l-abbozz tad-Direttiva fil-laqgħa tiegħu
tal-21 ta’ Settembru 2012. B''mod partikolari, xi Stati Membri
kellhom riżervi rigward il-livell ta effikaċja ta' din is-sustanza
attiva. Il-Kummissjoni tqis li tressqet biżżejjed informazzjoni biex
tintwera ċerta effikaċja sabiex tiġi ġġustifikata
l-inklużjoni fl-Anness I u IA tad-Direttiva, b'mod partikolari
fid-dawl tal-fatt li fl-applikazzjonijiet għall-awtorizzazzjoni
tal-prodott trid tiġi ppreżentata dejta addizzjonali relatata
mal-effikaċja. 
Għalhekk, skont il-proċedura
stabbilita fl-Artikolu 5(a) tad-Deċiżjoni 1999/468/KE, qed
titressaq, quddiem il-Kunsill, Proposta għal Direttiva tal-Kunsill u qed
tintbagħat lill-Parlament Ewropew.
2013/0026 (NLE)
Proposta għal
DIRETTIVA TAL-KUNSILL
li temenda d-Direttiva 98/8/KE
tal-Parlament Ewropew u tal-Kunsill biex tinkludi t-trab
taċ-ċifċiegħa tal-qamħirrum bħala sustanza attiva
fl-Annessi I u IA tagħha
(Test b’rilevanza għaż-ŻEE)
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea,
Wara li kkunsidra d-Direttiva 98/8/KE
tal-Parlament Ewropew u tal-Kunsill tas-16 ta’ Frar 1998 dwar
it-tqegħid fis-suq tal-prodotti bijoċidali[2], u b’mod partikolari t-tieni
subparagrafu tal-Artikolu 16(2) tagħha,
Billi:
(1)       Ir-Regolament tal-Kummissjoni
(KE) Nru 1451/2007 tal-4 ta’ Diċembru 2007 dwar
it-tieni fażi tal-programm ta’ ħidma ta’ 10 snin imsemmi
fl-Artikolu 16(2) tad-Direttiva 98/8/KE tal-Parlament Ewropew u
tal-Kunsill rigward it-tqegħid fis-suq ta' prodotti bijoċidali[3] jistabbilixxi lista ta’
sustanzi attivi li għandhom jiġu vvalutati, bil-għan li
possibbilment jiġu inklużi fl-Anness I, IA jew IB
għad-Direttiva 98/8/KE. Dik il-lista tinkludi t-trab
taċ-ċifċiegħa tal-qamħirrum.
(2)       Skont ir-Regolament (KE)
Nru 1451/2007, it-trab taċ-ċifċiegħa
tal-qamħirrum ġie evalwat skont l-Artikolu 11(2)
tad-Direttiva 98/8/KE għall-użu fil-prodotti tat-tip 14,
ir-rodentiċidi, kif definiti fl-Anness V ta’ dik id-Direttiva.
(3)       Il-Greċja nħatret
bħala l-Istat Membru Relatur u ressqet ir-rapport tal-awtorità kompetenti,
flimkien ma’ rakkomandazzjoni, lill-Kummissjoni
fit-22 ta’ Ottubru 2009 skont l-Artikolu 14(4) u (6)
tar-Regolament (KE) Nru 1451/2007.
(4)       Ir-rapport tal-awtorità
kompetenti ġie analizzat mill-Istati Membri u mill-Kummissjoni,
bl-involviment tal-applikant. Skont l-Artikolu 15(4) tar-Regolament (KE)
Nru 1451/2007, is-sejbiet tal-analiżi ġew inkorporati f’rapport
ta’ valutazzjoni, fi ħdan il-Kumitat Permanenti dwar il-Prodotti
Bijoċidali fil-21 ta’ Settembru 2012.
(5)       Ir-rapport ta’ valutazzjoni
jikkonkludi li wieħed jista’ jistenna li l-prodotti bijoċidali
użati bħala rodentiċidi u li fihom it-trab
taċ-ċifċiegħa tal-qamħirrum, jissodisfaw
ir-rekwiżiti stipulati fl-Artikolu 5 tad-Direttiva 98/8/KE, u
għaldaqstant, jirrakkomanda l-inklużjoni, fl-Anness I ta’ dik
id-Direttiva, tat-trab taċ-ċifċiegħa tal-qamħirrum
għall-użu fil-prodotti tat-tip 14. Jixraq li dik
ir-rakkomandazzjoni tiġi segwita. 
(6)       Ir-rapport ta’ valutazzjoni
jikkonkludi wkoll li wieħed jista’ jistenna li l-prodotti bijoċidali
użati bħala rodentiċi u li fihom it-trab
taċ-ċifċiegħa tal-qamħirrum jippreżentaw biss
riskju baxx għall-bnedmin, għall-annimali li ma jkunux fil-mira ta’
dawn il-prodotti u għall-ambjent, partikolarment fir-rigward tal-użu
li ġie analizzat u spjegat fid-dettall fir-rapport ta’ valutazzjoni,
jiġifieri l-użu fil-forma ta' pelits f'postijiet nexfin.
Għaldaqstant, ir-rapport jirrakkomanda l-inklużjoni tat-trab
taċ-ċifċiegħa tal-qamħirrum, għal dak l-użu,
fl-Anness IA tad-Direttiva 98/8/KE. Jixraq li dik ir-rakkomandazzjoni
tiġi segwita.
(7)       Skont il-prattika attwali, u
b'konformità mal-Artikolu 10(1) tad-Direttiva 98/8/KE, jixraq li din
l-inklużjoni tiġi limitata għal perjodu ta’ għaxar snin.
(8)       Ma ġewx evalwati
l-użi potenzjali u x-xenarji ta’ esponiment kollha fil-livell tal-Unjoni.
Għalhekk huwa xieraq li l-Istati Membri jkunu meħtieġa
jivvalutaw dawk l-użi jew ix-xenarji ta’ esponiment u dawk ir-riskji
għall-popolazzjonijiet umani u l-kompartimenti ambjentali li ma ġewx
indirizzati b’mod rappreżentattiv fil-valutazzjoni tar-riskji li saret
fil-livell tal-Unjoni, u li, meta jkunu qed jagħtu l-awtorizzazzjonijiet
tal-prodotti, jiżguraw li jittieħdu miżuri xierqa jew li
jiġu imposti kundizzjonijiet speċifiċi sabiex ir-riskji
identifikati jitnaqqsu għal livelli aċċettabbli.
(9)       Id-dispożizzjonijiet
adottati skont din id-Direttiva għandhom jiġu applikati
simultanjament fl-Istati Membri kollha, sabiex jiġi żgurat trattament
indaqs fis-suq tal-Unjoni tal-prodotti bijoċidali għall-prodotti
tat-tip 14 li fihom it-trab taċ-ċifċiegħa
tal-qamħirrum bħala sustanza attiva, kif ukoll biex jiġi
ffaċilitat it-tħaddim tajjeb tas-suq tal-prodotti bijoċidali
b’mod ġenerali.
(10)     Għandu jitħalla
jgħaddi perjodu raġonevoli qabel ma sustanza attiva tiġi
inkluża fl-Annessi I u IA tad-Direttiva 98/8/KE, sabiex l-Istati
Membri u l-partijiet interessati jkunu jistgħu jippreparaw ruħhom
biex jissodisfaw ir-rekwiżiti l-ġodda involuti, u sabiex ikun
żgurat li l-applikanti li jkunu ħejjew id-dokumentazzjoni
tagħhom ikunu jistgħu jibbenefikaw bis-sħiħ mill-perjodu
ta’ 10 snin ta’ protezzjoni tad-dejta, li, skont l-Artikolu 12(1)(c)(ii)
tad-Direttiva 98/8/KE, jibda mid-data tal-inklużjoni.
(11)     Wara l-inklużjoni,
l-Istati Membri għandhom jingħataw perjodu raġonevoli biex
jimplimentaw l-Artikolu 16(3) tad-Direttiva 98/8/KE.
(12)     Id-Direttiva 98/8/KE
għalhekk għandha tiġi emendata skont dan.
(13)     Skont id-Dikjarazzjoni
Politika Konġunta tat-28 ta' Settembru 2011 tal-Istati
Membri u l-Kummissjoni dwar id-dokumenti ta' spjegazzjoni[4], l-Istati Membri ntrabtu li
jakkumpanjaw, f'każijiet iġġustifikati, in-notifika
tal-miżuri ta' traspożizzjoni tagħhom b'dokument wieħed jew
aktar li jispjega r-relazzjoni bejn il-komponenti ta' direttiva u l-partijiet
korrispondenti tal-istrumenti nazzjonali ta’ traspożizzjoni.
(14)     Il-Kumitat stabbilit
bl-Artikolu 28(1) tad-Direttiva 98/8/KE ma tax opinjoni dwar
il-miżuri stipulati f'din id-Direttiva, u l-Kummissjoni għalhekk
ippreżentat lill-Kunsill proposta marbuta mal-miżuri u bagħtitha
lill-Parlament Ewropew.
ADOTTA DIN ID-DIRETTIVA:
Artikolu 1
L-Annessi I u IA tad-Direttiva 98/8/KE
qed jiġu emendati skont l-Anness għal din id-Direttiva.
Artikolu 2
1.           L-Istati Membri għandhom
jadottaw u jippubblikaw il-liġijiet, ir-regolamenti u
d-dispożizzjonijiet amministrattivi meħtieġa sabiex ikunu
konformi ma' din id-Direttiva, sa mhux aktar tard mill-31 ta' Jannar 2014.
Huma għandhom jikkomunikaw minnufih it-test ta’ dawk
id-dispożizzjonijiet lill-Kummissjoni.
Għandhom japplikaw dawk
id-dispożizzjonijiet mill-1 ta' Frar 2015 ’il quddiem.
Meta l-Istati Membri jadottaw dawk
id-dispożizzjonijiet, dawn għandhom jinkludu referenza għal din
id-Direttiva jew ikunu akkumpanjati mit-tali referenza fl-okkażjoni
tal-pubblikazzjoni uffiċjali tagħhom. L-Istati Membri għandhom
jistabbilixxu kif għandha ssir din ir-referenza.
2.           L-Istati Membri għandhom
jikkomunikaw lill-Kummissjoni t-test tad-dispożizzjonijiet ewlenin
tal-liġi nazzjonali li jadottaw fil-kamp kopert minn din id-Direttiva.
Artikolu 3
Din id-Direttiva għandha tidħol
fis-seħħ l-għada tal-jum tal-pubblikazzjoni tagħha f'Il-Ġurnal
Uffiċjali tal-Unjoni Ewropea.
Artikolu 4
Din id-Direttiva hija indirizzata
lill-Istati Membri.
Magħmul fi Brussell,
                                                                       Għall-Kunsill
                                                                       Il-President
ANNESS 
            
(1) Fl-Anness I
tad-Direttiva 98/8/KE għandha tiżdied l-entrata li ġejja:
 Nru || Isem komuni || Isem tal-IUPAC Numri ta' Identifikazzjoni || Purezza minima tas-sustanza attiva fil-prodott bijoċidali kif jitqiegħed fis-suq || Data tal-inklużjoni || Skadenza għall-konformità mal-Artikolu 16(3) (għajr għall-prodotti li fihom aktar minn sustanza attiva waħda, li għalihom l-iskadenza biex jikkonformaw mal-Artikolu 16(3) għandha tkun dik stipulata fl-aħħar deċiżjoni minn dawk dwar l-inklużjoni marbuta mas-sustanzi attivi tagħha). || Data ta’ skadenza tal-inklużjoni || Tip ta' prodotti || Dispożizzjonijiet speċifiċi (*) 
 "(**) [OPOCE: jekk jogħġbok daħħal in-numru tas-sustanza] || Trab taċ-ċifċiegħa tal-qamħirrum || Mhux allokat || 1 000 g/kg || L-1 ta' Frar 2015 || Il-31 ta' Jannar 2017 || Il-31 ta' Jannar 2025 || 14 || Meta jkunu qed jivvalutaw l-applikazzjoni għall-awtorizzazzjoni ta' prodott skont l-Artikolu 5 u l-Anness VI, l-Istati Membri għandhom jivvalutaw, fejn ikun rilevanti għall-prodott partikolari, dawk l-użi jew ix-xenarji ta' esponiment u dawk ir-riskji għall-popolazzjonijiet umani u għall-kompartimenti ambjentali li ma jkunux ġew indirizzati b'mod rappreżentattiv fil-valutazzjoni tar-riskji li saret fil-livell tal-Unjoni." 
(*) Għall-implimentazzjoni tal-prinċipji
komuni tal-Anness VI, il-kontenut u l-konklużjonijiet tar-rapporti
ta’ valutazzjoni huma disponibbli fuq il-websajt tal-Kummissjoni: http://ec.europa.eu/comm/environment/biocides/index.htm
(2)
Fl-Anness IA tad-Direttiva 98/8/KE għandha tiżdied
l-entrata li ġejja:
 Nru || Isem Komuni || Isem tal-IUPAC Numri ta' Identifikazzjoni || Purezza minima tas-sustanza attiva fil-prodott bijoċidali kif jitqiegħed fis-suq || Data tal-inklużjoni || Skadenza għall-konformità mal-Artikolu 16(3) (għajr għall-prodotti li fihom aktar minn sustanza attiva waħda, li għalihom l-iskadenza biex jikkonformaw mal-Artikolu 16(3) għandha tkun dik stipulata fl-aħħar deċiżjoni minn dawk dwar l-inklużjoni marbuta mas-sustanzi attivi tagħha). || Data ta’ skadenza tal-inklużjoni || Tip ta' prodotti || Dispożizzjonijiet speċifiċi (*) 
 "(**) [OPOCE: jekk jogħġbok daħħal in-numru tas-sustanza] || Trab taċ-ċifċiegħa tal-qamħirrum || Mhux allokat || 1 000 g/kg || L-1 ta' Frar 2015 || Il-31 ta' Jannar 2017 || Il-31 ta' Jannar 2025 || 14 || L-Istati Membri għandhom jiżguraw li r-reġistrazzjonijiet ikunu suġġetti għall-kundizzjoni li ġejja: –      Għall-użu fil-forma ta’ pelits f'postijiet nexfin biss." 
(*)
Għall-implimentazzjoni tal-prinċipji komuni tal-Anness VI,
il-kontenut u l-konklużjonijiet tar-rapporti ta’ valutazzjoni huma
disponibbli fuq il-websajt tal-Kummissjoni: http://ec.europa.eu/comm/environment/biocides/index.htm
[1]               ĠU L 123, 24.4.1998,
p. 1.
[2]               ĠU L 123, 24.4.1998,
p. 1. 
[3]               ĠU L 325, 11.12.2007,
p. 3.
[4]               ĠU C 369, 17.12.2011, p. 14.